आश्वासन के बाद धरना समाप्त
थोई पुलिसथाने के सामने भ्रष्टाचार मुक्ति मोर्चा की ओर से विभिन्न मांगों को लेकर दिए जा रहे धरना स्थल पर मंगलवार को एसडीएम श्रीमाधोपुर आलोक कुमार सैनी पहुंचे। उन्होंने पांच लोगों के प्रतिनिधि मंडल को बातचीत के लिए थाने में बुलाया। इनमें भाजपा विधि प्रकोष्ठ संयोजक एडवोकेट दिनेश शर्मा, पूर्व पंचायत समिति सदस्य रमेश सैनी, कैलाश सामोता, पूरण कुड़ी, अनिल गुप्ता, पवन बंसल रामकरण गुप्ता शामिल थे। बातचीत के बाद एसडीएम धरना स्थल पहुंचे तथा सार्वजनिक चौक में किए जा रहे दुकानों के निर्माण की उच्च स्तरीय जांच कर उसे हटाने तथा दोषियों के खिलाफ कार्रवाई का आश्वासन दिया। इसके बाद लोगों ने धरना समाप्त कर दिया।
hin_Deva hin_Deva